ነገ የሚጠናቀቅውን የመላ ኢትዮጵያ ጨዋታዎች አማራ ከወዲሁ በበላይነት አጠናቀቀ።
መጋቢት 17፣ 2008
ነገ በሀዋሳ ፍፃሜውን የሚያገኘውን 5ኛውን የመላ ኢትዮጵያ ጨዋታዎች አማራ ከወዲሁ በበላይነት አጠናቀቀ።
በ 5ኛው የመላው ኢትዮጵያ ጨዋታዎች መጠናቀቂያ ዋዜማ ላይ ኦሮሚያ አራት ወርቅ፣ አዲስ አበባ ሁለት ወርቅ፣ አማራና ደቡብ አንድ አንድ ወርቅ አግኝተዋል።
ከወንዶች የእግር ኳስ በስተቀር ሁሉም ጨዋታዎች ፍፃሚያቸውን አግኝተዋል።
ነገ በወንዶቹ የእግር ኳስ ፍፃሜ አምስተኛው የመላ ኢትዮጵያ ጨዋታዎች ፍፃሜውን የሚያገኝ ይሆናል።
በዚህም መሰረት የዘንድሮውን ውድድር አማራ በበላይነት ለማጥናቀቅ የሚያስችለውን ውጤት 58 ወርቅ አስመዝግቧል። ኦሮሚያ በ53 ወርቅ ብርቱ ፉክክር አድርጎ በሁለተኛነት ሲጨርስ፣ የደቡብ ብሄር ብሄረሰቦች ደግሞ በ43 ወርቅ ሶስተኝነትን አዟል።
ባለፉት ሁለት ሳምንታት በሀዋሳ ደምቆ የነበረው ውድድርም አዲስ አበባ ከድሬዳዋ በሚያደርጉት የወንዶች የእግር ኳስ ፍፃሜ ማጠናቀቂያውን ያገኛል።
ሪፖርተር፥ አዘመራው ሙሴ